open-index/open-wikipedia-markdown huggingface dataset:
Bekkelagsraset

**Bekkelagsraset** var et leirskred på ca. 150 x 190 meter som rammet Bekkelaget i Oslo 7. oktober 1953. Skredet gikk klokka 07.37 og tok med seg om lag 100 meter av Mosseveien. Også grunnen under Østfoldbanen forsvant ut. Lokaltoget fra Kolbotn fikk stoppet i tide, men Drøbakbussen ble tatt av skredet sammen med flere biler. 

88 mennesker var innenfor rasområdet da raset gikk: 21 personer i to bolighus, 45 i Drøbakbussen, 13 personer i andre kjøretøyer, to syklister og syv andre utendørs. Av disse var det bare cirka åtte personer som fikk lettere skader. Fem mennesker mistet livet, hvorav fire var i bussen fra Drøbak.

Terrenget sank om lag syv meter i overkant langs Mosseveien. I den nedre del av raset hevet terrenget seg som følge av massene som pakket seg opp. Et bolighus som sto i nedre del av raset, ble løftet to meter, dreid og forskjøvet 10–15 meter, men raste ikke sammen. Omfanget av ulykken kunne lett ha blitt mye større.

Resultatet av raset er den tydelige dumpa ved dagens lyskryss med Ormsundveien. Den gamle veibanen er delvis intakt og i bruk mellom Bekkelagsveien og Bjerringbakken nord for rasgropa. Det er også mulig å se rester av den gamle veibanen ved bussholdeplassen sør for dumpa, vis-à-vis bensinstasjonen.

## Galleri

File:Rasulykke Mosseveien - L0022 364Fo30141605100201.jpg|
File:Rasulykke Mosseveien - L0022 364Fo30141605100228.jpg|Skinnegangen på Østfoldbanen ble hengende i lufta etter skredet. 
File:Rasulykke Mosseveien - L0022 364Fo30141605100231.jpg|
File:Rasulykke Mosseveien - L0022 364Fo30141605100212.jpg|
File:Rasulykke Mosseveien - L0022 364Fo30141605100221.jpg|
File:Rasulykke Mosseveien - L0022 364Fo30141605100215.jpg|
File:Rasulykke Mosseveien - L0022 364Fo30141605100205.jpg|Den forulykkede bussen der fire passasjerer ble drept.
File:Rasulykke Mosseveien - L0022 364Fo30141605100216.jpg|Hjelpe- og redningsmannskaper med båre.
File:Rasulykke Mosseveien - L0022 364Fo30141605100233.jpg|Gravemaskin rydder i massene på stedet.
File:Rasulykke Mosseveien - L0022 364Fo30141605100248.jpg|



## Litteratur
* E.M. Hansen  og O.R. Hansen: «Bekkelagsraset – et 30 års minne» i Søndre Aker Historielag årbok 1983

## Eksterne lenker
* 
*  NRK.no oktober 2013: ''60 år siden Bekkelagsraset'' (med ''Filmavisen'' om utbedringen etterpå)
Afrikansk sommerfuglfisk

**Afrikansk sommerfuglfisk** er en art i gruppen beintungefisker. Den er ikke spesielt nært beslektet med saltvannsfiskene skjellfinnefisker (Chaetodontidae) som også kalles sommerfuglfisker.

Afrikansk sommerfuglfisk lever i stillestående vann med pH litt under 7, i Vest-Afrika. Den har evnen til å puste luft med svømmeblæren.
Afrikansk sommerfuglfisk er en predator som lever av akvatiske insekter og småfisk.
Den blir opptil 13 cm lang.

## Eksterne lenker
*
Butch Vig

**Butch Vig** (født 2. august 1955) er en amerikansk musiker og plateprodusent, mest kjent internasjonalt som trommeren til Madison i Wisconsin-baserte alternative rockebandet Garbage og som produsent av multi-platinumalbumet *[[Nevermind]]* av Nirvana, *[[Siamese Dream]]* av Smashing Pumpkins og *[[Wasting Light]]* av Foo Fighters.

## Referanser


## Eksterne lenker
* 
* 
*
Arthur Theodor Olsen

:*Må ikke forveksles med bokseren fra [[Oslo]], [[Arthur Olsen|Arthur Johan Olsen]]*

**Arthur Theodor Olsen** (født 15. desember 1900 i Bergen, død 18. desember 1951 i Bergen) var en norsk bokser. Han representerte Bergens Atletklub.

I NM 1918 vant han gull i klassen bantamvekt. Han ble også tildelt kongepokalen, og i NM 1920 vant han gull i fjærvekt. Han deltok for Norge i OL 1920 i Antwerpen med 9.-plass i fjærvekt.

## Eksterne lenker
*
Adrien Greslon

**Adrien Greslon** (født 27. april 1618 i Périgueux i Frankrike, død i mars 1697) var en fransk katolsk prest og kinamisjonær tilhørende jesuittordenen.

Han trådte inn i jesuittordenen i Bordeaux den 5. november 1635. Han underviste i mange år i litteratur og teologi i forskjellige ordenshus til han i 1655 ble sendt som misjonær til Kina.

Han ankom dit i 1657, og etter å ha lært seg kinesisk og mandsjuisk ble han sendt til provinsen Jiangxi, som han beskrev som en veritabel Edens have. Her virket han som misjonær til 1670, da han returnerte til Frankrike.

## Verker
Greslon forfattet to bøker: 
**Les vies des saints patriarches de l'Ancien Testament*, med refleksjoner på kinesisk; 
**Histoire de la Chine sous la domination des Tartares ... depuis l'année 16 ... jusqu'en 1669* (Paris, 1671).

## Referanser


## Litteratur
*Moreri, Louis (1674): *Grand Dictionaire historique*
*Herbermann, Charles, red. (1913): [«Adrien Greslon»](https://en.wikisource.org/wiki/Catholic_Encyclopedia_(1913)/Adrien_Greslon) i: *Catholic Encyclopedia*. Robert Appleton Company.
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Lille Lord Fauntleroy

:*For den norske TV-serien fra 1966, se [[Lille Lord Fauntleroy (TV-serie)]]

***Lille Lord Fauntleroy*** (*Little lord Fauntleroy*) er ei barnebok fra 1886 av den britisk-amerikanske forfatteren [[Frances Hodgson Burnett]] (1849–1924). Fortellingen utkom først som føljetong i barnebladet *St. Nicolas Magazine* i 1885, og i bokform året etter. Boka ble en bestselger, og solgte i store opplag da den utkom. 

Romanen – og i enda høyere grad teaterversjonen av den, ble trendsettende for gutters klesmote, og mange gutter måtte for Cedrics skyld bære fløyelsdresser, blondekrage og langt hår.

Den første norske utgava kom i 1901. Den nyeste av flere oversettelser til norsk er ved [[Torstein Bugge Høverstad]] i 2008.
== Handling ==
Boken har to overordede tema: dels barn som kan påvirke voksne til å ombestemme seg, og dels «Askepott-forvandlingen» fra fattig til rik. 

Cedric (7 år gammel) bor sammen med mora si i New York; hun er enke. Cedrics far var sønn av Jarlen av Dorincourt, og historien begynner med at jarlens advokat oppsøker Cedric med beskjed om at han kan få komme til England og bo hos farfaren. Mora kan også få komme, men hun få ikke bo på herregården. 

Boka handler dels om forholdet mellom Cedric og jarlen, dels om hvordan Cedric mildner jarlens holdning til Cedrics mor, dels om hvordan jarlen alt i alt forvandles til et vennligere og lykkeligere menneske. Et innskutt dramatisk tema i handlingen er bedragersken som dukker opp på herregården og hevder at hennes sønn er den egentlige arvingen etter jarlen. Hun blir avslørt da Cedrics venner fra New York dukker opp og forklarer hvem som egentlig er faren til hennes barn.

Et underliggende tema i historien er forholdet mellom det aristokratiske England, og det selfmade/republikanske USA. Den avsluttende forsoningen mellom jarlen og Cedrics mor kan oppfattes som et ønske om forsoning og fredelig sameksistens mellom de to stormaktene.

== Filmer, TV-serier og hørespill ==
Den første filmen *Lille Lord Fauntleroy* (1921) var en stumfilm med [[Mary Pickford]] i hovedrollen. I [[1936]] var det premiere på en talefilm med datidens store barnestjerne [[Freddie Bartholomew]] i hovedrollen. 

Den har også blitt filmatisert i 1980 med [[Alec Guinness]] og [[Ricky Schroder]], i 1982 og av [[BBC]] i 1995. 

[[NRK]] lagde en [[hørespill]]serie av boken i [[1955]].

I 1966 hadde NRK premiere på TV-serien *Lille Lord Fauntleroy'', med Helge Reiss som manusforfatter samt i rollen som tjeneren Thomas.

## Referanser


## Eksterne lenker
*
Can’t Be Tamed

***Can't Be Tamed*** er det tredje studioalbumet fra Miley Cyrus, utgitt 18. juni i USA og 21. juni i Norge. Singelen som heter det samme som albumet, *«Can't Be Tamed»* http://justjared.buzznet.com/2010/04/26/miley-cyrus-cant-be-tamed/, ble sluppet ut 18. mai. Sangen fikk positive responser fra amerikanske tabloider. I august 2009 på hennes egen turné Wonder World Tour avslørte Cyrus at hun jobbet med et nytt album.  Hun har selv sagt i intervjuer at det skal bli elementer av dance og techno i sangene. Hun har sagt at det kommer til å bli annerledes enn hennes to andre album, *[[Breakout]]* og *[[The Time of Our Lives]]*.

## Sporliste

## Deluxe Edition
Eksklusiv **DVD** med opptredener fra *Wonder World Tour* og personlige bilder av Miley Cyrus og danserne.

## Eksterne lenker
*
Christian L. Christiansen

**Christian Ludvig Christiansen** (født 15. november 1884 i Kvívík, død 31. desember 1954 samme sted) var en færøysk politiker, postfører og klokker. Han var formann i sognestyret (kommunestyret) i Kvívík i mange år. Han var innvalgt på Lagtinget fra Norðurstreymoy 1928–1932, valgt for Sjálvstýrisflokkurin.

## Referanser
Danmarks historie (1990–)

**Danmarks historie (1990-)** ble innledet av en rekke begivenheter som hadde stor betydning for det nåværende Danmark. I 1989/90 forsvant skillet mellom øst- og vest-blokkene og den kalde krigen tok slutt i 1991.

## Nåtidens Danmark
I løpet av 1980- og 90-tallet endret landets produksjonsgrunnlag seg. I landbruket gikk fusjoner, mekanisering og industrialisering hånd i hånd med en strategi som siktet seg inn mot produksjon av billige matvarer (flesk, kylling, meierivarer etc.). Industrien gjennomgikk forandringer, noe som innebar økt satsing på servicebransjen, fornybar energi, elektronikk og medisinske produkter.

I hjemmene trengte bærbare datamaskiner og mobiltelefoner seg frem. Kjøkkener og badeværelser ble fornyet, men samtidig ønsket danskene å dra på feriereiser, samt å tenke på sunnhet og velvære. På en annen side satte fedme, stress og nedslitning sitt preg på konstnadene til legehjelp, sykehusbehandling og overførselsinnkomster.

### Nye fiendebilder
Tidlig på 2000-tallet ble det etter hvert mer og mer tydelig at Vesten med Danmark fikk nye fiender, blant dem noe man på dansk kaller «slyngelstater» og en løst sammensatt terrorbevegelse. Danmark satset derfor på en mer aktiv utenrikspolitikk og som konsekvens av dette også på en endret bruk av det danske forsvar. I 2003 deltok Danmark under ledelse av USA i koalisjonen av villige land, og gikk inn i Irak. I februar 2007 meddelte statsminister Anders Fogh Rasmussen at det danske engasjementet i Irak skulle forminskes og i august samme år ble landtropper trukket ut av landet og erstattet med fire observasjonshelikoptre. I 2006 blir danske soldater innsatt i Afghanistan under NATOs International Security Assistance Force (ISAF).
I  deltar danske tropper i militære operasjoner både på Balkan, og i Afghanistan.

## Noter


## Referanser

* 
* 

## Eksterne lenker
*
Jákup Jóhannes Matras

**Jákup Jóhannes Matras** (født 29. april 1890 på Viðareiði, død 12. mars 1978) var en færøysk kongsbonde og politiker (Sj.).

Matras var innvalgt på Lagtinget fra Norðoyar fra 1928 til 1932. Han var også medlem av sognestyret (kommunestyret) på Viðareiði fra 1922 til 1934, en tid også som formann, samt formann i menighetsrådet.

## Referanser
Nyholm Debess

**Christopher Nyholm Debess** (1882–1952) var en færøysk rørlegger- og blikkenslagermester, dikter, oversetter og politiker (Sj.).

Han ble født på Viðareiði, men vokste opp i Tórshavn. Han dro til Bergen for å gå i lære som rørlegger i 1898, og kom tilbake til Tórshavn i 1904. Fra Bergen hadde han med seg minnene om samholdet mellom norske ungdommer, og tok initiativ til å stifte Havnar Ungmannafelag sammen med Petur Alberg og Mads Andrias Winther i 1906.

Nyholm Debess var kjent som dikter og oversetter. Fra nynorsk oversatte han skuespill av Torvald Tu, utgitt på færøysk som «Vinalig hjún». Debess utgav i 1934 sin eneste diktsamling, *Yrkingar og týðingar*. *Aldan og onnur brot* ble utgitt posthumt i 1998.

Han var innvalgt på Lagtinget fra Suðurstreymoy 1918–1936 og i kommunestyret i Tórshavn 1921–1932.

## Referanser


## Eksterne lenker
*
Karl Albrecht Schachtschneider

**Karl Albrecht Schachtschneider** (født 11. juli 1940 i Hütten bei Gellin i Pommeren i Tyskland (nåværende Sitno i Polen) er Professor emeritus i offentlig rett ved «Der Rechts- und Wirtschaftswissenschaftlichen Fakultät der Universität Erlangen-Nürnberg» i Nürnberg i Tyskland.

Schachtschneide er en av de sterkeste kritikere av Den europeiske unionen, EU og Lisboatraktaten.

## Publikasjoner, arbeid og Referanser

* *Der Rechtsweg zum Bundesverfassungsgericht in Bund-Länder-Streitigkeiten*. Juristische Fakultät der Freien Universität Berlin [West]. Teildruck. Berlin [West] 1969, XXX S., S. 119-184 (Dissertation vom 8. Juli 1969).
* *Das Sozialprinzip. Zu seiner Stellung im Verfassungssystem des Grundgesetzes*. 1974
* *Staatsunternehmen und Privatrecht. Kritik der Fiskustheorie, exemplifiziert an § 1 UWG*. Walter de Gruyter, Berlin 1986, ISBN 3-11-010141-6.
* *Res publica res populi. Grundlegung einer Allgemeinen Republiklehre. Ein Beitrag zur Freiheits-, Rechts- und Staatslehre*. Duncker und Humblot, Berlin 1994, ISBN 3-428-08124-2.
* unter Mitarbeit von Olaf Gast: *Sozialistische Schulden nach der Revolution. Kritik der Altschuldenpolitik. Ein Beitrag zur Lehre von Recht und Unrecht*, Duncker und Humblot, Berlin 1996.
* mit Wilhelm Hankel, Wilhelm Nölling und Joachim Starbatty: *Die Euro-Klage. Warum die Währungsunion scheitern muß*. Rowohlt Taschenbuch, Reinbek bei Hamburg 1998, ISBN 3-499-22395-3
* mit Angelika Emmerich-Fritsche: *Recht der Vertragsärzte des Sozialgesetzbuches V*, 1999
* mit Richard Fuchs: *Spenden was uns nicht gehört. Das Transplantationsgesetz und die Verfassungsklage*. Rotbuch Verlag, Hamburg 1999, ISBN 3-434-53042-8
* mit Wilhelm Hankel, Wilhelm Nölling, Joachim Starbatty: *Die Euro-Illusion. Ist Europa noch zu retten?*. Rowohlt Taschenbuch, Reinbek bei Hamburg 2001, ISBN 3-499-23085-2
* unter Mitarbeit von Angelika Emmerich-Fritsche, Dagmar I. Siebold, Peter Wollenschläger: *Einführung in das Wirtschaftsverwaltungsrecht*. 2001/2002
* mit Wilhelm Hankel und Angelika Emmerich-Fritsche: *Revolution der Krankenversicherung. Prinzipien, Thesen und Gesetz*. Hansebuch Verlag, Hamburg 2002, ISBN 3-934880-05-3.
* mit Beiträgen auch von Wilhelm Hankel, Angelika Emmerich-Fritsche, Andreas G. Scherer, Dagmar I. Siebold, Udo Wartha: *Rechtsfragen der Weltwirtschaft*. Duncker und Humblot, Berlin 2002, ISBN 3-428-10799-3.
* *Fallstudien zum Öffentlichen Wirtschaftsrecht*. 4. Aufl., Lehrstuhl für öffentliches Recht, Nürnberg 2005.
* *Steuerverfassungsrechtliche Probleme der Betriebsaufspaltung und der verdeckten Gewinnausschüttung. Rechtsgrundsätze versus Gerichtspraxis*. Duncker und Humblot, Berlin 2004
* *Der Anspruch auf materiale Privatisierung. Am Beispiel des staatlichen und kommunalen Vermessungswesens in Bayern*. Duncker und Humblot, Berlin 2005, ISBN 3-428-11026-9.
* *Prinzipien des Rechtsstaates*. Duncker und Humblot, Berlin 2006, ISBN 3-428-12206-2.
* *Freiheit in der Republik*. Duncker & Humblot, Berlin 2007, ISBN 978-3-428-12343-8.

## Referanser


## Eksterne lenker

* http://www.kaschachtschneider.de/
* I Nyhetene: http://www.sueddeutsche.de/thema/Karl_Albrecht_Schachtschneider
Mišo Brečko

**Mišo Brečko** (født 1. mai 1984) er en slovensk fotballspiller som for tiden er klubbløs. Han spiller også for . 

Han har tidligere spilt for Factor Ljubljana og Era Šmartno i sitt hjemland, samt for 1. FC Köln, Hamburger SV, Hansa Rostock og Erzgebirge Aue i Tyskland.

## Klubbkarriere
Brečko startet sin karriere med ungdomsfotball i klubben NK Rudar Trbovlje. Under utdannelsen spilte han enkelte kamper for Factor Ljubljana på tredje nivå i Slovenia. I 2003/2004-sesongen spilte han for Šmartno, hvor fikk han 21 kamper for i Prva Slovenska nogometna liga, som er det øverste nivået i landet. Han gikk til Hamburg i juli 2004 og fikk syv kamper i sin første sesong.

I 2005/2006-sesongen ble han lånt ut til Hansa Rostock, hvor han fikk over 20 seriekamper, før han sesongen etter ble lånt ut til Erzgebirge Aue. Etter to vellykkede sesonger i 2. Bundesliga var han tilbake i Hamburg og fikk spille 14 kamper i 2007/2008-sesongen. Sommeren 2008 gikk han vederlagsfritt fra Hamburg til 1. FC Köln, og signerte en treårsavtale som i 2010 ble forlenget med ytterligere tre år.

## Landslagskarriere
Brečko første landslagserfaring kom med ungdomslandskamper for Slovenia U-17, U-19 og U-21. Han fikk blant annet 15 kamper for Slovenia U21. Brečko fikk sin landslagsdebut på seniornivå i en vennskapskamp mot  den 17. november 2004 i Trnava. Han var én av 23 som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
*
Marko Šuler

**Marko Šuler** (født 9. mars 1983 i Slovenj Gradec) er en slovensk fotballspiller som for øyeblikket spiller for NK Maribor som forsvarsspiller. Šuler spiller vanligvis midtstopper, og er kjent for sin hurtighet og lederevne på fotballbanen.

Før han kom til Gent i 2008 spilte han for NK Dravograd og ND Gorica i hjemlandet.

## Landslagskarriere
Marko Šuler fikk sin første landskamp for Slovenia i en vennskapskamp mot  i mars 2008. He fikk sin første landslagscoring for Slovenia den 20. august 2008 i en vennskapskamp mot . Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
* 
* Marko Šuler (90minut.pl)
Slaget på Isted Hede

**Slaget på Isted Hede ** den 25. juli 1850 under den første slesvigske krig er det største slag i danmarkshistorien før andre verdenskrig.  danske soldater kjempet mot  slesvig-holstenere ved Isted nordvest for Slesvig.

## Bakgrunn
Etter russisk press hadde Preussen trukket seg ut av krigen og slesvig-holstenerne sto alene igjen, men mange tyske frivillige meldte seg under den slesvig-holstenske trikolor. Men i det store og hele var den tyske side blitt vesentlig svekket ved at den mest slagkraftige tyske stat hadde trukket seg ut. Den danske hæren under general von Krogh var nå overlegen i antall, og den var bedre utdannet enn fiendens hær. Den tyske øverstbefalende var den prøyssiske generalen von Willisen.

## Slaget
Imidlertid inntok slesvig-holstenerne en sterk forsvarsstilling ved Isted hvor passasjen rundt landeveien Flensborg-Slesvig var innsnevret av moser og sjøer. Forsvaret hadde dermed en stor fordel.

Kampene ble innledet kl. 1 om natten, og særlig de innledende angrepene var kostbare for de danske styrker. Mange av hærens beste offiserer utviste stort mot, muligens dumdristighet, og ble drept. Det kom til harde kamper ved landsbyene Isted og Øvre Stolk, og ved 8-tiden om morgenen var situasjonen for danskene kritisk. I løpet av de neste timene lysnet det imidlertid, og ved middagstid ga general Willisen ordre til tysk tilbaketog.

På dansk side falt det 845 mann, deriblant general Friderich Adolph Schleppegrell og oberst Frederik Læssøe. Slesvig-holsteinerne hadde 534 falne.

## Etter slaget
Etter seieren ved Isted tok den danske hæren stilling på Dannevirke. Danskene hadde nå Slesvig helt under sin kontroll. I oktober 1850 foretok riktignok slesvig-holsteinerne et siste angrep på Friedrichstadt. Det endte med en fiasko for dem, og den lille byen – som siden sin grunnleggelse i 1622 ble styrt med religiøs toleranse – ble ødelagt. 

Slesvig forble definitivt under dansk kontroll og ble forvaltet av en ekstraordinær regjeringskommissær.

## Eksterne lenker
* Om slaget på Dansk Militærhistorie
Gunnar Winther

**Gunnar Winther** (født 22. desember 1878 på Sandur, død 6. mai 1956 i Tórshavn) var en færøysk offentlig tjenestemann og politiker (Sj.).

Han vokste opp på Sandur som sønn av sysselmann Niels Christoffer Winther og hustru Elisabeth Marianna Mohr. På farssiden var han oldebarn av sakfører og folketingsmann N.C. Winther. Han giftet seg med Sunneva Petersen. Han var kontorist og konstituert sysselmann på Sandoy i 1911. Senere ble han ansatt av Lagtinget som revisor for kommuneregnskapene.

Han var innvalgt på Lagtinget fra Sandoy 1924–1940, men møtte allerede fra broren Mads Andrias Winthers død i 1923. Han ble både lagtingssekretær og formann i Lagtingets finanskomité. Han var også formann i Føroya Fiskimannafelag i noen år. Winther hadde tidligere vært tillitsmann i avholdsbevegelsen. 

Han bodde det meste av sitt liv i Tórshavn og døde på Dronning Alexandrines hospital.

## Referanser
Boštjan Cesar

**Boštjan Cesar** (født 9. juli 1982) er en slovensk tidligere fotballspiller.

## Klubbkarriere
Cesar skrev under på en treårskontrakt med Olympique de Marseille i 2005. I august 2007 gikk han på lån for hele sesongen til West Bromwich Albion FC i nest høyeste divisjon i England, med opsjon for en permanent overgang. Han scoret sitt eneste mål for West Bromwich den 2. februar 2008 i en 2-1-seier over Burnley. Han fikk 20 ligakamper i en sesong da West Bromwich vant opprykk til Premier League, men manager Tony Mowbray valgte å ikke gi han en permanent kontrakt. 

I januar 2009 skrev han under på en toårskontrakt med den franske Ligue 1-klubben Grenoble Foot 38. Han scoret sitt første mål for klubben i sin andre kamp mot Girondins de Bordeaux. I mai 2010 gikk han videre til den italienske klubben Chievo.

## Landslagskarriere
Etter å ha spilt 15 U21-landskamper for Slovenia fikk han den første A-landslagskampen sin i 2003. Han scoret sitt første landslagsmålet i en VM-kvalifiseringskamp hjemme mot  den 9. oktober 2004. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
*  Profil på OM.net også tilgjengelig på Fransk.
*  Spillerprofil på Det Slovenske fotballforbund (NZS)  også tilgjengelig på Slovensk.
Valter Birsa

**Valter Birsa** (født 7. august 1986) er en slovensk fotballspiller som fra 30. juni 2020 er klubbløs. Han spiller også for  som angrepsspiller.

## Klubbkarriere
Birsa begynte sin karriere som guttespiller i den lokale klubben NK Bilje i nærheten av Nova Gorica. Etter dette begynte han å spille ungdomsfotball i NK Primorje, hvor han fikk én seriekamp for førstelaget, før han dro videre til ND Gorica i en alder av 17 år. I sin andre sesong for Gorica ble han regnet som en av klubbens beste angripere da han scoret over 20 mål for sitt lag. 

I 2006 skrev han under på en kontrakt med den franske klubben Sochaux i Ligue 1. Samme år ble han også utnevnt til årets beste slovenske spiller av en slovensk fotballnettside. Den 22. januar 2009 gikk han på utlånsavtale til AJ Auxerre som skulle vare frem til juni 2009, men den 29. mai ble det klart at Auxerre hadde gjort et fremstøt for å gjøre låneavtalen permanent.

## Landslagskarriere
Birsa fikk sin debut for Slovenias U21-landslag i 2004, hvor han fikk totalt åtte kamper og scoret fem mål. Han fikk sin debut for  i 2005 i en alder av 18 år og scoret sitt første mål i en VM-kvalifiseringskamp mot  den 9. september 2009. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
* NZS.si – Spillerprofilen til Valter Birsa hos Nogometna Zveva Slovenue (NZS)
Godthaab

**Godthaab Helse og Rehabilitering** er et privat rehabiliteringshjem i Bærum i Akershus. Virksomheten ble etablert som en stiftelse i 1918 og åpnet som landets første rekonvalesenthjem. Stedet er i dag blant de største rehabiliteringssentrene i Norge og tar imot pasienter fra sykehus og hjemmeboende syke og skadde.

## Historie

Anna Holck fra Hamar, malerinne og utdannet tegnelærer, tok initiativ til bygging av et «Rekonvalescenthjem». Hun gikk i bresjen for innsamling av midler, og fikk inn totalt ca. 1 million kroner, tilsvarende nesten 17 millioner i 2010. Sammen med senere banklån disponerte man til slutt 2.5 millioner kroner. For 45 000 kroner kjøpte en arbeidskomité i juni 1919 40 mål av eiendommen Lille Garløs og 3 mål av naboeiendommen Løkka. Arkitektoppdraget ble gitt Hans Backer Fürst, og et første utkast var ferdig i 1920.

Sommeren 1922 ble anbud innhentet, og etter to og et halvt  års byggetid var bygget ferdig. Godthaab var blant de første bygg i landet bygget med armert betong. Ingeniørfirmaet Selmer hadde lært dette under skyskraperbygging i New York. Innvielse fant sted 29. mars 1925.

### Godthaab under krigen
Siden 1925 har Godthaab vært i drift som rekonvalesenthjem med unntak av en periode under andre verdenskrig, da Godthaab ble benyttet til Lebensborn i Norge, de tyske nasjonalsosialistenes tiltak for ugifte mødre som hadde barn med tyske soldater.

## Virksomhet
Godthaab tar imot pasienter som kommer direkte fra sykehus, og hjemmeboende som har søkt om rehabilitering via fastlege. Hjemmet har avtale med  spesialhelsetjenesten ved Helse Sør-Øst. Gjennom fysisk trening, samtaler og undervisning prøver en å gjenvinne funksjonsevner og selvstendighet hos skadde og syke. Stedet tilbyr døgn- og dagopphold. Godthaab selger også «helseferie» som et avlastnings- og rekreaksjonstilbud.

## Eksterne lenker
* 
* Godthaab Helse og Rehabilitering
Rudolf Simek

**Rudolf Simek** (født 21. februar 1954 i Eisenstadt, Burgenland) er en østerriksk  filolog og forsker i germanistikk.

Simek studerte germansk litteratur, filosofi og katolsk teologi ved Universitetet i Wien. Deretter ble han bibliotekar og foreleser der. Han har underviste blant annet ved universitetene i Edinburgh, Tromsø og Sydney. Siden 1995 har han vært professor i germanske studier ved Universitetet i Bonn. Rudolf Simek er sjefredaktør av *Studia Medievalia Septentrionalia*. Han har i forlengelsen av germanske studier også gjort seg bemerket med oversettelser av norrøn middelalderlitteratur og studier i norrøn mytologi.

## Utgivelser
Rudolf Simek har oversatt til tysk fem bind med norrøne sagaer. Han har skrevet tallrike artikler for tidsskrifter og et antall bøker om historien til germanske folk, vikingtiden og germansk mytologi. Som forfatter av et større språk som tysk blir Simek oftere oversatt til andre språk enn tilsvarende forfattere på mindre språk som eksempelvis de nordiske. Blant de mer betydningsfulle av hans utgivelser er:

* *Lexikon der germanischen Mythologie*, Stuttgart, Alfred Kröner Verlag, 1984 ISBN 3-520-36801-3 (oversatt til engelsk, fransk, og islandsk)
* *Lexikon der altnordischen Literatur* (sammen med Hermann Pálsson), Stuttgart, Kröner, 1987 ISBN 3-520-49001-3
* ''Altnordische Kosmographie. Studien und Quellen zu Weltbild und Weltbeschreibung in Norwegen und Island vom 12. bis zum 14. Jahrhundert'', Berlin/New York, de Gruyter, 1990 (Reallexikon der germanischen Altertumskunde. Ergänzungsbände, Bd. 4) ISBN 3-11-012181-6
* *Erde und Kosmos im Mittelalter*. München, C.H. Beck, 1992. ISBN 3-406-35863-2
* *Die Wikinger*,  München, C.H. Beck,1998 ISBN 3-406-41881-3 (er blitt oversatt til spansk)
* *Religion und Mythologie der Germanen*, Stuttgart, Theiss 2003 ISBN 3-8062-1821-8
* *Götter und Kulte der Germanen*, München, C.H.Beck, 2004 ISBN 3-406-50835-9
* *Runes, Magic and Religion: A Sourcebook* (med John McKinnel og Klaus Düwel), Wien, Fassbaender, 2004 ISBN 978-3-900538-81-1 
* *Mittelerde — Tolkien und die germanische Mythologie*, München, C.H.Beck, 2005 ISBN 3-406-52837-6
* *Der Glaube der Germanen*, Limburg und Kevelaer, Lahn-Verlag, 2005 ISBN 3-7867-8495-7
* *Die Germanen*, Stuttgart, Reclam, 2006. ISBN 3-15-017051-6

## Referanser


## Eksterne lenker
* 
* 
*  Side av Rudolf Simek ved Skandinaviske studier ved Universitetet i Bonn
*  Side av Rudolf Simek ved Instituttet for tyske studier ved Universitetet i Bonn
*  Liste med utgivelser
Peder Pedersen Weyhe

**Peder Pedersen Weyhe** (døpt 30. mars 1747 i Lamba, død 8. oktober 1782) var en færøysk sorenskriver og kongsbonde.

Han ble født inn i Færøyenes øvre bondestand som sønn av kongsbonde, sysselmann og senere sorenskriver Peder Samuelsen Lamhauge (Weyhe) og hustru Elisabeth Jacobsdatter Ziska i Lamba (Lamhauge) på Eysturoy. Farfaren var lagmann Samuel Pedersen Lamhauge. Han var farbror til landstingsmann Johan Hendrik Weihe og sysselmann Samuel Jacob Weihe. Han giftet seg med Anna Elisabeth Jensdatter, som var av kongsbondeslekt fra Hvalvík.

Han ble beskikket som sorenskriver på Færøyene etter sin far i 1775, og som exam.jur. i 1776. I 1776 fikk han også feste på svigerfarens to kongsbondegårder i Hvalvík og på Streymnes. Etter Weyhes død i 1782 giftet enken seg på nytt med landkirurg Johan Henrich Egholm, som overtok festet på gårdene. Han var sønn av hattemaker Niels Egholm, stamfar til den store Egholm-slekten på Færøyene, og hans hustru Armgard Marie Weyhe, som var Peder Pedersen Weyhes kusine på farssiden.

## Referanser
Midtstuen Sanatorium

**Midtstuen Sanatorium** var et tuberkulosehjem i Ankerveien 6 i Oslo opprettet i 1909 av lege Einar Møinichen. Da det åpnet hadde det plass til 20 gjester, men ble utvidet til det i 1930-årene hadde plass til 75 gjester.

Tuberkulosehjemmet ble rekvirert og gjort om til ordinært sykehus i 1943, drevet av Svenska Röda Korset.
Fra 1948 til 1960 het det Akershus fylkessykehus, deretter rekonvalesenthjemmet Midstuen Kursted. Senere ble Midtstuen Hotell etablert i bygningen og det ble drevet som hotell under navnet  Hotel Norge frem til det brant ned i 1989. 

## Referanser


## Eksterne lenker
*
William Petty (britisk statsminister)

**William Petty FitzMaurice**, 1. marki av Lansdowne, (født 2. mai 1737 i Dublin, død 7. mai 1805 i London) var en britisk whigpolitiker. Han var statsminister fra 1782 til 1783.
Han var kjent som **jarlen av Shelburne** mellom 1761 og 1784, som er den tittel han er mest kjent som historisk sett.

Han var eldste sønn av John Petty, 1. jarl Shelburne, og Mary FitzMaurice. FitzMaurice, som først brukte navnet William Petty, vokste opp i Syd-Irland og gikk på Christ Church College ved University of Oxford.

Han gikk inn i hæren i regimentet til general James Wolfe. Under syvårskrigen utmerket han seg ved raidet mot Rochefort og slaget om Minden. Han ble forfremmet til oberst og etter Georg IIs død og Georg IIIs maktovertagelse, ble han utnevnt til adjutant for kongen.

I 1760 ble han valgt inn i parlamentets underhus. Med farens død året etter arvet han tittelen jarl av Shelburne, og tok sete i overhuset. Gjennom sin tjeneste for kongen var han blitt kjent med John Stuart, og i de første årene i parlamentet allierte han seg med Stuart mot William Pitt den eldre. Imidlertid endret han gradvis syn på Pitt. Han var medlem av regjeringen en kort periode i 1763, men trakk seg da Pitt ble nektet regjeringsplass. Da Pitt kom tilbake til makten i 1766 fikk Petty på nytt sete i regjeringen. Imidlertid ble han avsatt i 1768 på grunn av sin ettergivende politikk overfor de amerikanske koloniene.

Etter at Frederick Norths regjering falt i 1782 fikk Petty ansvar for det nydannede innenriksdepartementet. Da statsminister Charles Watson-Wentworth døde uventet bare noen få måneder senere ble han utnevnt til ny statsminister. Charles James Fox nektet å akseptere Pettys regjeringsovertakelse, og trakk seg fra regjeringen sammen med sine støttespillere. En av dem som ble trukket inn som erstattere var den 23 år gamle William Pitt den yngre. Fox og North, som tidligere hadde vært bitre fiender, fant nå sammen i opposisjon, og i 1783 hadde de tilstrekkelig støtte i parlamentet til å tvinge fram et regjeringsskifte mot kongens ønske.

Etter dette trakk Petty seg ut av politikken og levde resten av livet på sine gods. Etter William Pitt den yngres maktovertagelse i 1784 ble han utnevnt til marki av Lansdowne, en ny tittel som ble opprettet for ham. Etter hans død ble biblioteket hans kjøpt av British Museum.

## Referanser


 



## Eksterne lenker
* 
*
Rirkule

En **rirkule** eller **kåte** er en vanligvis halvkuleformet utvekst på stammen av bjerk, gran eller furu, som et resultat av en plantesykdom eller et virusangrep. Veden i disse er oftest hardere enn vanlig treverk, og de er derfor populære for treskjærere og knivmakere. Formen gjør at de minste rikulene tradisjonelt blir brukt til å lage turkopper av, mens de største kan ende opp som fruktfat, treboller, barnevugger eller lamper, avhengig av formgiverens fantasi. Vanligst er det likevel at de blir gjort om til knivskaft og slireemner.

Innenfor samisk kultur blir rirkuler brukt til å lage runebommer.

Fenomenet rikuler har mange navn. De kan alternativt kalles
bjørkeknuter, 
bjørkekuler, 
koppknuter, 
koter, 
kåter, 
nuter, 
rier, 
riler, 
rilknuter, 
rilkuler, 
rirkuler, 
risknuter eller knort.

## Se også
*Heksekost

## Eksterne lenker
* Bilder av forskjellige rikuler på Kammeret.no
* Verdens største rikule? Artikkel i Helgeland Arbeiderblad 2005
Milivoje Novakovič

**Milivoje Novakovič** (født 18. august 1979 i Ljubljana) er en slovensk fotballspiller som for øyeblikket ikke har klubb og spiller for det  som angrepsspiller.

## Klubbkarriere
Novakovič begynte sin karriere med ungdomsfotball i den lokale klubben Olimpija Ljubljana, men meldte overgang til den østerrikske klubben ASK Voitsberg i 2002. Etter å ha spilt der i én sesong dro han videre til Mattersburg, hvor han også spilte én sesong, men med flere seriekamper. Sesongen etter dro han til storklubben LASK Linz, hvor han fikk én sesong med over 20 kamper, før han dro fra Østerrike og til den bulgarske klubben Litex Lovech.

Han fikk sitt gjennombrudd under 2005/2006-sesongen i Litex Lovech, blant annet som klubbens toppscorer og gjennom klubbens deltagelse under UEFA-cupen 2006/07, hvorpå han dermed ble lagt merke til av flere europeiske klubber. I august 2006 ble han klar for den tyske klubben FC Köln i en overgang verdt €1,5 millioner euro, og i 2007/2008-sesongen var han toppscorer i 2. Bundesliga. I midten av september 2008 ble han valgt til kaptein av daværende trener Christoph Daum, men mistet dette gjennom en disputt med påfølgende trener Zvonimir Soldo i november 2009.

Han ble lånt ut til den japanske klubben Omiya Ardija inntil desember 2012. Deretter i 2014 dro han til japanske Shimizu S-Pulse, og signerte for Nagoya Grampus i 2015. Han ble frigitt i utgangen av 2015.

## Landslagskarriere
Novakovič fikk sin landslagsdebut for  våren 2006, og scoret sine første mål som ekte hat-trick i vennskapskampen mot  den 31. mai 2006. Han har siden debuten spilt i underkant av 40 landskamper og scoret 16 mål. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Eksterne lenker
* 
* NZS.si – Spillerprofilen til Milivoje Novakovič hos Nogometna Zveva Slovenue (NZS)
Bojan Jokić

**Bojan Jokić** (født 17. mai 1986) er en slovensk fotballspiller som for den russiske klubben FK Ufa og for .

## Klubbkarriere
Jokić startet sin fotballkarrière i klubben Triglav Kranj i 2003, hvor han fikk 57 seriekamper frem til 2005. Deretter spilte han Gorica, hvor han vant det slovenske seriemesterskapet i 2006. Etter dette ble han utenlandsproff da han meldte overgang til Sochaux og den franske toppdivisjonen Ligue 1 i 2007. 

Etter å ha spilt i overkant av 40 kamper for den franske klubben gikk han i januar 2010 på en utlånsavtale til den italienske klubben Chievo som skulle vare til juni 2010, men i mai samme år ble det klart at avtalen med Chievo ble gjort permanent.

## Landslagskarriere
Jokić debuterte for s herrelandslag som 19-åring den 28. februar 2006. Han fikk sitt første landslagsmål for Slovenia i en vennskapskamp mot  den 3. mars 2010. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
*  Spillerprofil på Det Slovenske fotballforbund (NZS) også tilgjengelig på Slovensk
Somalisk shilling

**Somalisk shilling** er myntenheten som brukes i Somalia. Frem til 1991 var den svært stabil og var bundet med sine britiske tvillingverdier. I 1991 begynte verdien å stagnere, særlig med tanke på intern uro i landet. Somaliland har utstedt sin egen valuta (somalilandsk shilling) og i større grad begynte man å bruke dollar, og senere euro i landet. I dag har man klart å få øket verdien til somalisk shilling, takket være en viss stabilisering i landet, noe som man håper fører til at man får en sterkere økonomisk vekst på lang sikt.
Tadsjikisk somoni

**Somoni** er myntenheten i Tadsjikistan. Den ble innført den 30. oktober 2000 for å erstatte tadsjikisk rubel, som var svært bundet til den gamle sovjetiske rubelen. Valutaen er oppkalt etter den nasjonale helten Ismail Samani, som også kan staves som Somoni.
TECO gasskraftverk

**TECO gasskraftverk** er et varmekraftverk i Thailand. Det har en installert produksjonskapasitet på 700 MW. Brenselkilden er naturgass. Anlegget ble utbygd med driftsstart i 2000.

## Se også
* Liste over verdens største olje- og gasskraftverk
Den norske skolen i Málaga

**Den norske skolen i Málaga** er en norsk privatskole som ligger i Benalmádena kommune vest for Málaga by i Spania.

Skolen ble ferdig bygget høsten 2006. Skolen er godkjent som 10-årig grunnskole. Skolen mottar statsstøtte for sine elever, derfor må elevene være norske statsborgere, altså ha norsk pass.  
 
Den norske skolen blir drevet etter norsk læreplan, men leverer i tillegg lekbasert spanskundervisning på barnetrinnene, og som obligatorisk språkfag på ungdomstrinnet.

Skolen har plass til 140 elever.

Skolen har kantine, bibliotek, skolegård, ballbinge, padelbane og lekeplass, FAU-kiosk som er åpen etter skoletid på tirsdager. 

Bakgrunnen for etableringen av skolen var et behov for at nordmenn som hadde opphold i Andalucía skulle ha et undervisningstilbud for sine barn. 

Skolen drives av en spanskregistrert organisasjon.

## Referanser


## Eksterne lenker
* Skolens nettsted
Australian National Airways

**Australian National Airways** var et australsk flyselskap som fikk kort levetid.

Selskapet ble grunnlagt i 1929 av Charles Kingsford Smith og Charles Ulm. Selskapet begynte operasjoner i januar 1930. Ved oppstarten ble det anskaffet fem Avro 618 Ten,  tre-motors fly tilsvarende  Kingsford Smiths berømte *[[Southern Cross (fly)|Southern Cross]]*. Selskapet startet med flyvninger mellom Sydney og Brisbane og Sydney – Melbourne,

Allerede etter et års drift måtte selskapet avvikles. I løpet av den korte tiden hadde to av flyene havarert, begge i 1931 et i mars 1931 i Britisk Malaysia og et annet i  november 1931 i De australske Alper.
## Flåte
:VH-UMF *Southern Cloud* (havarert mars 1931)
:VH-UMG *Southern Star*
:VH-UMH *Southern Sky*  
:VH-UMI *Southern Moon*
:VH-UNA *Southern Sun* (havarert november 1931)

Da selskapet ble oppløst ble  *Southern Moon* kjøpt av  Ulm som modifiserte flyet for lang-distanse flyvninger. De to andre ble solgt til et annet australsk selskap.
Slattumsrøa naturreservat

**Slattumsrøa naturreservat** er et skogsområde i Lillomarka, Nittedal kommune, og utgjør 1443 da.

Naturreservatet ligger vest for Skytta i Nittedal, og er avgrenset av kraftlinje i øst, lysløype i sørøst og av fylkesgrensa mot Oslo i sørvest. Innenfor reservatet ligger tjernene Romstjern, Lusevasan og størstedelen av Bleiktjern, som alle drenerer til Steinbruvannet i Oslo utenfor reservatet.

Formålet med naturreservatet er å bevare et større område med gjenværende gammelskog med dets biologiske mangfold i form av naturtyper, økosystemer og arter, samt områdets naturlige økologiske prosesser. Området har en betydelig mengde med dødved og elementer med dødvedkontinuitet. Området har en særskilt vitenskapelig og pedagogisk betydning som et eksempel på denne type skog i lavlandet på Østlandet, og en egenart i form av til dels store grantrær og rike vegetasjonstyper.

## Referanser


## Eksterne lenker
* Direktoratet for naturforvaltning, faktaark
Zlatko Dedič

**Zlatko Dedič** (født 1984) er en slovensk tidligere profesjonell fotballspiller. Han fikk 49 kamper for .

## Klubbkarriere
Dedič begynte sin karriere med ungdomsfotball i Koper og fikk tre seriekamper med klubben i perioden 2000 til 2001. Etter dette ble han utenlandsproff i den italienske klubben Parma, hvor han slet med å få spilletid på førstelaget. Dette gjorde at han ble utlånt til Empoli i 2004/2005-sesongen og Cremonese i andre halvdel av 2005/2006-sesongen, begge klubbene i Serie B.

Han fikk sin debut i Serie A den 21. september 2005 mot AS Roma og fikk tilsammen 16 kamper i løpet av fem år i Parma. Han forlot klubben vederlagsfritt på en Bosmanovergang i januar 2007 og skrev deretter under på en kontrakt med Frosinone i Serie B. I januar 2008 ble han lånt ut til Piacenza og ble gitt den tidligere spillerdrakten til Daniele Cacia, som hadde dratt til Fiorentina. Etter åtte år i italiensk fotball forlot han Frosinone den 3. juni 2009 for å skrive under på en treårskontrakt med den tyske klubben Bochum.

## Landslagskarriere
Dedič fikk sin landslagsdebut for  den 28. mars 2008 i en VM-kvalifiseringskamp mot  og fikk sitt første landslagsmål i en VM-kvalifiseringskamp mot  den 6. september 2008. Han ble siden en sentral spiller i Slovenias vellykkede kvalifisering til VM i fotball 2010 og scoret vinnermålet i den avgjørende playoff-kampen mot . Dedič var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
* NZS.si – Spillerprofilen til Zlatko Dedič hos Nogometna Zveva Slovenue (NZS)
Valg 2011

**Valg 2011** kan vise til blant annet: 

* Kommunestyre- og fylkestingsvalget 2011, et valg som ble avholdt i Norge mandag den 12. september 2011.
* Folketingsvalget 2011, et valg som ble avholdt i Danmark den 15. september 2011.
* Lagtingsvalget på Færøyene 2011, et valg på Færøyene som ble avholdt den 29. oktober 2011.
Francesca Schiavone

**Francesca Schiavone** (født 23. juni 1980 i Milano, Italia) er en italiensk tennisspiller.

## Grand Slam-tittel
*  **[[French Open]]:**
** Single kvinner – 2010 (hun beseiret Samantha Stosur med 6-4, 7-6 i finalen)

## Referanser


## Eksterne lenker
* 
*
Matthew Reilly

**Matthew John «Matty» Reilly** (født 2. juli 1974 i Sydney) er en australsk forfatter kjent for sine actionfokuserte historier.

## Referanser


## Eksterne lenker
* 
*
Andraž Kirm

**Andraž Kirm** (født 6. september 1984 i Ljubljana) er en slovensk fotballspiller som for øyeblikket spiller for den nederlandske klubben FC Groningen og for  som midtbane eller ving.

## Klubbkarriere
Kirm startet sin fotballkarriere i 1991 som guttespiller hos den lokale klubben NK Šmartno, og i 2002 dro han til NK Slovan hvor han fikk om lag 17 seriekamper på to sesonger. I 2004 dro han videre til NK Svoboda i hjembyen, hvor han etablerte seg som førstelagsspiller og pådro seg oppmerksomhet fra større klubber. På sommeren 2005 skrev han kontrakt med den slovenske førstedivisjonsklubben NK Domžale, og i andre halvdel av 2005/2006-sesongen etablerte han seg fast på førstelaget. I løpet av 2006/2007-sesongen og 2007/2008-sesongen var han med på å vinne flere titler med klubben.

På sommeren 2008 gikk det overgangsrykter som satte Kirm i forbindelse med den italienske Serie A-klubben Chievo Verona, men han forble i NK Domžale i ytterligere ett år, hvor han også fikk spille kvalifiseringskamper til Mesterligaen med klubben. Den 2. juli 2009 dro han til den polske klubben Wisła Kraków hvor han skrev under på en femårskontrakt.

## Landslagskarriere
Kirm fikk sin landslagsdebut for  i august 2007 i en vennskapskamp mot  i Podgorica. Siden denne kampen har han mer eller mindre spilt fast på landslaget. Hans første landslagsmål kom i en VM-kvalifiseringskamp mot  den 12. august 2009. Kirm var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
*  Spillerprofil på Det Slovenske fotballforbund (NZS) også tilgjengelig på Slovensk.
Glienicker Brücke

**Glienickebrua** krysser vassdraget Havel og forbinder Berlin (området Wannsee i bydelen Steglitz-Zehlendorf) med Potsdam. Brua ble berømt gjennom tre agentutvekslinger som fant sted under den kalde krigen, og i lys av blant annet dette var brua et av få steder i verden der Sovjet-makten stod i et direkte konfronterende forhold til den USA-ledete vestmakten, jamført med Panmunjom i Korea.

Nord for brua ligger Jungfernsee, i sør Glienicker Lake og Tiefer See. Bundesstraße&nbsp;1 går over brua og under finner man forbindelseskanaler mellom Havel og Teltowkanalen. Slottet Jagdschloss Glienicke finnes like ved og det er idag den sosialpedagogiske utdanningsinstitusjonen i  Berlin-Brandenburg

## Den første utvekslingen
Utvekslingen foregikk den 10. februar 1962 da oberst Rudolf Ivanovitsj Abel, Sovjetunionens toppspion i USA, ble utvekslet med piloten Francis Gary Powers, kjent fra U2-affæren, som var skutt ned over Sverdlovsk i Sovjetunionen to år tidligere, under et etterretningstokt som gikk fra Peshawar i Pakistan og som var ment å skulle ende i Bodø i Norge.

## Den andre utvekslingen
Tyve år senere foregikk den andre utvekslingen. Wolfgang Vogel, DDRs forhandler hadde kommet til en avtale med Vest-Tyskland om å utveksle 25 personer som satt fengslet i DDR mot fire sovjetrussiske spioner som var arrestert av CIA. Den 11. juni 1985 ble således 23 personer som var arrestert i Øst-Tyskland utvekslet mot de fire sovjetrussiske spionene som satt fengslet i vest.

## Den tredje utvekslingen
Den 11. februar 1986 ble fem personer som satt arrestert i Øst-Tyskland utvekslet mot fem personer som satt arrestert i Vest-Tyskland.

Disse ble utvekslet fra øst til vest:
* Anatoli Sjtsjaranskij sovjetisk borger, dissident, regimekritiker, opposisjonell, etter sovjetisk mening spion for USA og dømt for forræderi og antisovjetisk agitasjon. Han ble senere under navnet *Natan Sharansky*, israelsk minister og regjeringsmedlem
* Wolf-Georg Frohn, DDR borger
* Jaroslav Javorský fra Tsjekkoslovakia
* Dietrich Nistroy vesttysk statsborger

Disse ble utvekslet fra vest til øst:
* Hana Köcher, KGB-agent fra Tsjekkoslovakia
* Karel F. Köcher, KGB-agent fra Tsjekkoslovakia
* Jevgenij Semljakov, dataspesialist fra Sovjetunionen
* Jerzy Kaczmarek, polsk statsborger
* Detlef Scharfenorth

## Eksterne lenker
*
FNs høykommissær for menneskerettigheter

**FNs høykommissær for menneskerettigheter** er stillingen overordnet Høykommissærens kontor. Stillingen tildeles en mann eller en kvinne for fire år om gangen, med mulighet for fire nye år, og utnevnes av FNs generalsekretær. Høykommissæren får status som undergeneralsekretær med ansvar for å rapportere direkte til Generalsekretæren og til FNs sikkerhetsråd.

Den første Høykommissæren ble utnevnt av FNs generalforsamling i 1994 etter anbefaling fra en verdenskonferanse for menneskerettigheter som ble holdt i Wien i 1993.

Kontoret har en koordinerende rolle, og de samler informasjon og driver undersøkelser og opplæring. I tillegg fungerer kontoret som sekretariat til Menneskerettighetsrådet. De bistår også i overvåkningen av menneskerettighetsituasjonen til medlemslandene gjennom spesialprosedyrer og universell periodisk gjennomgang, og gjennom bistand til de ulike menneskerettighetskomiteene som følger opp de enkelte lands forpliktelser til menneskerettighetskonvensjonene.

## Fotnoter

## Referanser


## Eksterne lenker
*
Aleksander Radosavljevič

**Aleksander Radosavljevič** (født 25. april 1979 i Kranj) er en slovensk, venstrebeint, tidligere  fotballspiller som spilte defensiv midtbane. Han la opp som fotballspiller i januar 2014. I sesongene 2021/2022 og 2022/2023 var han trener for henholdsvis Slovenias U17- og U16-landslag.
I desember 2023 ble han ansatt som manager i den slovenske klubben FC Koper.

## Klubbkarriere
Radosavljevič startet sin fotballkarriere i 1998 i den lokale klubben Triglav Kranj. Allerede etter én sesong dro han videre til toppklubben Celje, hvor han etablerte seg på førstelaget som defensiv midtbanespiller. Han markerte seg såpass at han tiltrakk seg oppmerksomhet fra flere europeiske toppklubber, og i 2002 ble han klar som utenlandsproff for den russiske klubben Shinnik Yaroslavl.

Han slet med å etablere seg hos Shinnik Yaroslavl og ble derfor lånt ut til slovenske klubben Mura i 2003/2004-sesongen. Etter å ha spilt 70 kamper over to sesonger for Shinnik Yaroslavl dro han videre til den russiske rivalen Tom Tomsk og bidro med 60 kamper over to sesonger i den øverste russiske divisjonen før han dro vederlagsfritt til den kypriotiske klubben Larissa vinteren 2010.

Oppholdet på Kypros ble kortvarig. Allerede etter et halvt år dro han til Nederland og klubben ADO Den Haag. Radosavljevič ble værende i lubben de tre neste årene, avbrutt av et års låneopphold i klubben VVV-Venlo 2012/2013-sesongen.

Høsten 2013 returnerte han til Slovenia og spilte for NK Olimpija fram til han la støvlene på hylla i januar 2014.

## Landslagskarriere
Radosavljevič fikk sin landslagsdebut for  den 21. august 2002 i vennskapskamp mot . Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
*  Spillerprofil på Det Slovenske fotballforbund (NZS) også tilgjengelig på Slovensk.